**ΔΕΛΤΙΟ ΤΥΠΟΥ**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΙΑΝΟΥΑΡΙΟ - ΦΕΒΡΟΥΑΡΙΟ ΤΟΥ ΕΤΟΥΣ 2015**

1. **Αγιασμός και κοπή πρωτοχρονιάτικης πίτας του Π.Σ.Ε.Π.Ε και των παραγωγικών φορέων του Πειραιά στο Ε.Β.Ε.Π.**

*Όπως τον προηγούμενο χρόνο, έτσι κι’ εφέτος πραγματοποιήθηκε στην αίθουσα του ΕΒΕΠ η εκδήλωση της κοπής της πρωτοχρονιάτικης πίτας με την συμμετοχή όλων των εμπορικών ενώσεων του Πειραιά. Ο ΠΣΕΠΕ ήταν ένας από τους οργανωτές αυτής της εκδήλωσης.*

*Στην εκδήλωση παρευρέθησαν εκπρόσωποι της εκκλησίας, της πολιτικής και οικονομικής ζωής του Πειραιά.*

1. **Εισερχόμενο από το ΓΡΑΦΕΙΟ ΓΕΝ. Δ/ΝΣΗΣ ΤΕΛΩΝΕΙΩΝ & ΕΦΚ με αριθμ.Πρωτ.64 και θέμα: «Ορισμός εκπροσώπων σε Ομάδα Εργασίας»**

*Ο ΠΣΕΠΕ ύστερα από μακρόχρονους και επίμονους αγώνες και συντονισμένες προσπάθειες κατάφερε να πείσει τη Γενική Δ/ντρια Τελωνείων ΕΦΚ του Υπουργείου Οικονομικών να ξεκινήσει την σύσταση ομάδας εργασίας για τη μελέτη των θεμάτων που απασχολούν τον κλάδο των εφοδιαστικών επιχειρήσεων.*

*Πράγματι, πριν από λίγες ημέρες λάβαμε επιστολή από τη Γενική Δ/νση Τελωνείων & ΕΦΚ η οποία μας ζητούσε να ορίσουμε έναν εκπρόσωπο με τον αναπληρωτή του για να συμμετάσχει στην ως άνω ομάδα.*

*Ο Πρόεδρος του ΠΣΕΠΕ ύστερα από παρέμβασή του στη Γενική Δ/ντρια Τελωνείων πέτυχε να ορισθούν δύο εκπρόσωποι από τον ΠΣΕΠΕ και δύο αναπληρωτές. Στην απαντητική επιστολή ορίσθηκαν ως τακτικά μέλη της ομάδας ο Πρόεδρος του ΠΣΕΠΕ Ν. Μαυρίκος και ο τελωνειακός σύμβουλος του ΠΣΕΠΕ Γ. Βήτος με αναπληρωτές τους κ Δ. Μαντούβαλο και Α. Πεντίδη.*

1. **Ερώτημα μέλους ΚΑΦΟΥΡΟΣ ΕΜΜΑΝΟΥΛ(ΜΕΛ00071) με θέμα : Χορήγηση άδειας για απλοποιημένη διαδικασία εξαγωγών**

*Η ως άνω εταιρία ζήτησε από το Α τελωνείο πληροφορίες για τη διαδικασία και τα δικαιολογητικά που απαιτουνται για να λάβει ως εταιρία που αποτελεί συνέχεια της προηγούμενης άδεια απλουστευμένης διαδικασίας εφοδιασμού πλοίων σύμφωνα με την αριθ. Τ. 1940/03 ΑΥΟ.*

*Στελέχη της ως άνω εταιρίας ανέφεραν ότι για να δικαιούται να υποβάλει η εταιρία σχετική αίτηση θα πρέπει πρώτα να κάνει εφοδιασμούς πλοίων με κανονική διαδικασία τουλάχιστον 15-20 εφοδιασμούς για ένα μήνα.*

*Ο τελωνειακός σύμβουλος ανέφερε ότι τέτοιος όρος δεν υπάρχει στην Απόφαση Τ. 1940/03 και ότι θα πρέπει να υποβληθεί αίτηση για να δοθεί γραπτή απάντηση.*

*Τελικά ο κ. Καφούρος συμφώνησε να υποβάλει αίτηση στο Α΄τελωνείο και να συνεννοηθεί με τον τελωνειακό σύμβουλο για τις λεπτομέρειες.*

*Πράγματι, η υποβληθείσα αίτηση έγινε δεκτή και του χορηγήθηκε η άδεια απλουστευμένης διαδικασίας εφοδιασμού πλοίων σύμφωνα με την αριθ. Τ. 1940/03 ΑΥΟ.*

1. **Προγράμματα εκπαίδευσης εξαγωγικών επιχειρήσεων.**

*Σε συνάντηση που είχε ο πρόεδρος με την Πρόεδρο του Πανελλήνιου Συνδέσμου Εξαγωγέων (ΠΣΕ) κα Σακελαρίδη, έθεσε το θέμα της διεύρυνσης της εκπαίδεσης στελεχών εξαγωγικών επιχειρήσεων και σε στελέχη εφοδιαστικών επιχειρήσεων.*

1. **Συνάντηση με κ. Β. Βασιλείου Γενικό Διευθυντή EUROBANK με θέμα συζήτησης την προβολή του συλλόγου σε σεμινάρια και ημερίδες της EUROBANK όπως επίσης και ευνοϊκότερες εγγυήσεις για τις εφοδιαστικές επιχειρήσεις.**

*Συζητήθηκε το θέμα των εγγυήσεων ώστε να μπορούν να εκδίδονται εγγυητικές επιστολές με μικρότερο επιτόκιο.*

*Οι ημερίδες που οργανώνονται από την EUROBANK θα τίθενται υπό την αιγίδα του ΠΣΕΠΕ.*

1. **Ορισμός ημερομηνίας Γενικής Συνέλευσης**

*Απεστάλη πρόσκληση αριθ. 185/11-2-2015 για σύγκληση Γενικής Συνέλευσης μελών Π.Σ.Ε.Π για τις 4 Μαρτίου 2015 και σε περίπτωση μη απαρτίας για τις 11 Μαρτίου 2015 και έγιναν όλες οι απαραίτητες ενέργειες για την άρτια οργάνωση και εκτέλεση της Γενικής Συνέλευσης και τις αρχαιρεσίες (εξασφάλιση δικαστικού αντιπροσώπου από το αρμόδιο Πρωτοδικείο, προετοιμασία των προβλεπομένων πρακτικών για τις αρχαιρεσίες κλπ).*

*ΘΕΜΑΤΑ ΓΕΝΙΚΗΣ ΣΥΝΕΛΕΥΣΗΣ*

1. *Εκλογή προεδρείου*
2. *Έγκριση ισολογισμού 2014*
3. *Έγκριση προϋπολογισμού 2015*
4. *Λογοδοσία πεπραγμένων Δ.Σ έτους 2014*
5. *Έγκριση πεπραγμένων Δ.Σ έτους 2015*
6. *Διάφορες ανακοινώσεις του Δ.Σ*
7. *Αρχαιρεσίες για ανάδειξη νέου Διοικητικού Συμβουλίου και Εξελεγκτικής Επιτροπής*
8. **Συνάντηση με περιφερειάρχη για την κρουαζιέρα**

*Υπό την αιγίδα του Περιφερειάρχη Πειραιά έγινε συνάντηση των προέδρων όλων των φορέων του Πειραιά (Εμπορικός Σύλλογος, ΟΛΠ, ΕΒΕΠ κλπ) με θέματα:*

1. *Η ανάδειξη του Πειραιά*
2. *Η καλύτερη διαχείριση των λιμενικών εγκαταστάσεων για άφιξη και αναχώρηση επιβατών κρουαζιεροπλοίων.*

*Αντηλάγησαν απόψεις και τέθηκαν υπόψη οι μελλοντικές εκδηλώσεις:*

* *Ημέρα θάλασσας*
* *Συνέδριο όλων των Ευρωπαϊκών λιμανιών*
* *Συνέδριο για Κρουαζιέρα*

*Στόχος αυτών των εκδηλώσεων είναι η προβολή του Πειραιά και η καλύτερη διαχείριση των θεμάτων από τους φορείς του λιμανιού και της πόλης του Πειραιά.*

1. **Παροχή συνδρομής σε εταιρίες**

*Κοινοποίηση (αρ.πρωτ 65) προς το σύλλογο, της εταιρίας KIMI S.A. σχετικά με την προθεσμία επανεξαγωγής των εισαγομένων με το καθεστώς της τελειοποίησης προς επανεξαγωγή εμπορευμάτων και ανταπόκριση του συλλόγου με επιστολή (αρ.πρωτ.184) υποστηρίχθηκε ο προτεινόμενος στην επιστολή τρόπος καθορισμού της προθεσμίας επανεξαγωγής εισαγομένων από εταιρίες επισκευών μερών πλοίων με το καθεστώς της ενεργητικής τελειοποίησης εμπορευμάτων*